CELEX: 31999R2551
Language: el
Date: 1999-12-02 00:00:00
Title: Κανονισμός (ΕΚ) αριθ. 2551/1999 της Επιτροπής, της 2ας Δεκεμβρίου 1999, περί τροποποιήσεως του κανονισμού (ΕΚ) αριθ. 963/98 για τον καθορισμό των κανόνων εμπορίας που εφαρμόζονται στα κουνουπίδια και τις αγκινάρες

Avis juridique important

|

31999R2551

Κανονισμός (ΕΚ) αριθ. 2551/1999 της Επιτροπής, της 2ας Δεκεμβρίου 1999, περί τροποποιήσεως του κανονισμού (ΕΚ) αριθ. 963/98 για τον καθορισμό των κανόνων εμπορίας που εφαρμόζονται στα κουνουπίδια και τις αγκινάρες  

Επίσημη Εφημερίδα αριθ. L 308 της 03/12/1999 σ. 0026 - 0026

ΚΑΝΟΝΙΣΜΟΣ (ΕΚ) αριθ. 2551/1999 ΤΗΣ ΕΠΙΤΡΟΠΗΣτης 2ας Δεκεμβρίου 1999περί τροποποιήσεως του κανονισμού (ΕΚ) αριθ. 963/98 για τον καθορισμό των κανόνων εμπορίας που εφαρμόζονται στα κουνουπίδια και τις αγκινάρεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση της αγοράς οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 2 παράγραφος 2,Εκτιμώντας τα ακόλουθα:(1) ο κανονισμός (ΕΚ) αριθ. 963/98 της Επιτροπής(3) για τον καθορισμό των κανόνων εμπορίας που εφαρμόζονται στα κουνουπίδια και στις αγκινάρες προβλέπει, στο παράρτημα Ι, διατάξεις όσον αφορά το χρωματισμό των κουνουπιδιών· ορισμένες νέες ποικιλίες κουνουπιδιών έχουν διαφορετικό χρωματισμό απ' αυτούς που επιτρεπόταν μέχρι στιγμής να διατίθενται στην αγορά· θα πρέπει να τροποποιηθούν οι διατάξεις που αφορούν την ποιότητα και τη σήμανση·(2) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα Ι του κανονισμού (ΕΚ) αριθ. 963/98 τροποποιείται ως εξής:1. Στον τίτλο ΙΙ (Διατάξεις που αφορούν την ποιότητα), μέρος Β (Ταξινόμηση), η υποσημείωση 1 αντικαθίσταται από το ακόλουθο κείμενο: "(1) Ωστόσο, η εμπορία κουνουπιδιών διαφορετικού χρώματος επιτρέπεται υπό τον όρο ότι χαρακτηρίζουν την επιλεγείσα κατηγορία και ο χρωματισμός τους είναι χαρακτηριστικός της ποικιλίας."2. Στον τίτλο VI (Διατάξεις που αφορούν τη σήμανση), μέρος Β (Είδος του προϊόντος), η δεύτερη περίπτωση αντικαθίσταται από το ακόλουθο κείμενο: "- ονομασία του εμπορικού τύπου ή της ποικιλίας για τα κουνουπίδια άλλου χρώματος που αναφέρεται στην υποσημείωση(1) στον τίτλο ΙΙ μέρος Β."Άρθρο 2Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την πρώτη ημέρα του μήνα που έπεται εκείνου της έναρξης ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 2 Δεκεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 160 της 26.6.1999, σ. 80.(3) ΕΕ L 135 της 8.5.1998, σ. 18.